**SPORTO MOKYMO SUTARTIS**

2024 m. \_\_\_\_\_\_\_\_\_\_\_ d. Nr.

VšĮ LAUKO SPORTAS juridinio asmens kodas 306270938, registruota buveinė Notangos g 11a, Vilnius, atstovaujama direktorės Kristinos Gečienės (toliau – **Lietuvos paspirtukų akademija**)  
   
ir  
  
tėvas (mama) ar kitas teisėtas vaiko atstovas (toliau – **Vaiko atstovas**)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vaiko atstovo vardas, pavardė (spausdintinėmis raidėmis), asmens kodas, adresas, el. paštas, telefonas)  
  
sudarė šią sporto mokymo sutartį (toliau – **Sutartis**).

1. **Sutarties objektas ir dalykas**
2. Paspirtukų akademijos ir Vaiko atstovo susitarimas dėl  
     
   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
   (vaiko vardas, pavardė (spausdintinėmis raidėmis), asmens kodas)  
     
   (toliau – **Mokinys**) švietimo (mokymo) pagal Paspirtukų akademijos steigėjų patvirtintą mokymo programą ir sąlygų pagal galimybes tenkinti Mokinio saviraiškos poreikius sudarymo.
3. Paspirtukų akademijos tikslas – tenkinti vaikų pažinimo, lavinimosi ir saviraiškos poreikius, padėti jiems tapti visuomenės nariais, didinti įsitraukimą į komandą, susidomėjimą šiuo sportu bei fizinį sportinį pasiruošimą.

TIKSLAI:

* Fizinis pasiruošimas
* Bendruomeniškumas
* Komandos formavimas
* Teisingas elgesys parke
* Važinėjimo parke pradmenys
* Triukinio paspirtuko pažinimas
* Triukų mokymasis
* Pasiruošimas varžyboms
* Disciplina
* Apsaugos ir jų reikšmė

TRENIRUOTĖ:

* Mankšta, pasiruošimas treniruotei
* Mokymasis, užduočių vykdymas, tobulėjimas
* Pamokos pakartojimas, bandymas užduotį pakartoti vienam, įvertinimas
* Laisvas laikas parke, konsultacija su treneriu

1. Mokymas Paspirtukų akademijoje vykdomas mokslo metų ir vasaros atostogų metu – sporto stovyklose, varžybose.
2. Mokymo turinį sudaro teoriniai ir praktiniai užsiėmimai, varžybos, kuriuose dalyvauja Mokinys.
3. **Šalių įsipareigojimai**
4. Paspirtukų akademija įsipareigoja:
   1. ugdyti Mokinį pagal mokymo programą;
   2. užtikrinti kiek įmanoma saugesnes treniruočių, kitų užsiėmimų, varžybų sąlygas;
   3. organizuoti sporto stovyklas;
   4. aprūpinti Mokinį pagrindiniu treniruočių bei varžybų inventoriumi (aikšte, sale,) bei, turint finansinių galimybių, - sportine apranga ir kitomis priemonėmis;
   5. teikti Vaiko atstovui (kitam vaiko tėvui arba teisėtam atstovui) informaciją apie Mokinio elgesį ir rezultatus, treniruočių sąlygas;
   6. Lietuvos Respublikai paskelbus apribojimus dėl įvestos ekstremaliosios padėties ar karantino, kurių pagrindu akademija negali organizuoti realių fizinių treniruočių, vykdyti nuotolines treniruotes.
5. Paspirtukų akademija turi teisę:  
   1. reikalauti dokumento ar įrodymo (elektroninio, raštiško, nuotraukos ir pan.) apie Mokinio sveikatos būklę iš gydytojo, sporto dispancerio arba E-sveikatos sistemos. Tokio dokumento ar įrodymo nepateikus, Paspirtukų akademija turi teisę neleisti Mokiniui mokytis. Šiuo atveju laikoma, kad Mokinys nesimoko dėl savo kaltės.
6. Vaiko atstovas įsipareigoja:
   1. užtikrinti, kad Mokinys mokysis pagal Paspirtukų akademijos programą ir laikysis Paspirtukų akademijos nustatytų taisyklių ir tvarkos.
   2. užtikrinti, kad Mokinys punktualiai ir reguliariai pagal nustatytą grafiką dalyvaus treniruotėse, kituose užsiėmimuose, o nusprendus nutrauktį sutartį (nebelankyti treniruočių), apie tai raštu parašant prašymą Paspirtukų akademijos administracijai.
   3. užtikrinti sąlygas Mokiniui išvykti į varžybas Lietuvoje bei užsienyje;
   4. Mokiniui dėl ligos ar kitų priežasčių negalint dalyvauti treniruotėse, kituose užsiėmimuose ar varžybose, nedelsiant apie tai raštu informuoti Paspirtukų akademijos administraciją.
   5. rūpintis, kad Mokinys teisės aktų tvarka nustatyta tvarka 1 kartą per metus pasitikrintų sveikatą ir per 15 dienų nuo Sutarties pasirašymo.
   6. neleisti sergančio Mokinio į treniruotes, kitus užsiėmimus, varžybas. Paspirtukų akademija neatsako už pablogėjusią Mokinio sveikatą, jei Mokinys į treniruotes, kitus užsiėmimus ar varžybas atvyko sirgdamas;
   7. užtikrinti, kad Mokinys informuos Paspirtukų akademijos administraciją bei trenerius, jei dėl sveikatos pablogėjimo negalės tęsti treniruočių, kitų užsiėmimų ar dalyvauti varžybose;
   8. užtikrinti, kad Mokinys tausos Paspirtukų akademijos turtą;
   9. atlyginti už mokinio padarytą žalą Paspirtukų akademijai įstatymų nustatyta tvarka;
   10. užtikrinti, kad Mokinys gerbs Paspirtukų akademijos trenerius, bendramokslius;
   11. leisti Paspirtukų akademijai neatlygintinai naudotis Mokinio teisėmis (teise į atvaizdą nuotraukose, vaizdo įrašuose ir bet kokiose kitose laikmenose) į savo atvaizdą, kurių pagrindu Paspirtukų akademija supažindina trečiuosius asmenis su Paspirtukų akademijos veikla ir ją populiarina ir bet kokiais kitais atvejais, kuriais Paspirtukų akademija siekia šiame papunktyje paminėto tikslo įgyvendinimo.

1. **Mokesčiai ir jų mokėjimo tvarka**
2. Vieno mėnesio mokslo kaina, kurią moka Vaiko atstovas, yra **120 € / 2 treniruotės per savaitę** (šimtas dvidešimt eurų). Akademijos mokestis taikomas kiekvieną mėnesį, per visus mokslo metus.
3. Ši suma mokama kas mėnesį iki einamojo mėnesio 15 dienos. Pirmas mokestis už paslaugas sumokamas ne vėliau kaip per 5 (penkias) darbo dienas nuo šios Sutarties pasirašymo dienos
4. Sumokėtas mokestis už mokinio mokymą negrąžinami.
5. Vaiko atstovas, pažeidęs šios Sutarties 9 punkte nurodytų mokesčių mokėjimo terminą. Paspirtukų akademijos reikalavimu raštu, įsipareigoja mokėti 0,02 proc. (dviejų šimtųjų procento) dydžio delspinigius nuo laiku nesumokėtos (-ų) sumos (-ų) už kiekvieną pavėluotą sumokėti kalendorinę dieną.
6. Jei Mokinys **dėl ligos** praleidžia užsiėmimus 1 (vieną) mėnesį ir daugiau, ir pirmą užsiėmimą po ligos pateikia įrodymus dėl ligos, už kiekvieną praleistą mėnesį jis moka **60€** (šešiasdešimt eurų).

Jei pažyma nepateikiama, praleisti užsiėmimai nekompensuojami. Pavienių užsiėmimų praleidimas net ir turint tam pateisinamas priežastis (liga ir kt.) neatleidžia nuo pilno mėnesinio mokesčio, numatyto Sutarties 8 punkte, mokėjimo.

1. Jei Mokinys be pateisinamos priežasties ar dėl savo kaltės nelanko užsiėmimų, praleisti užsiėmimai nekompensuojami.
2. Visi šioje Sutartyje nurodyti mokėjimai mokami į **VšĮ LAUKO SPORTAS sąskaitą**

**Nr., LT797300010179001076 esančią AB “Swedbank” banke, banko kodas 73000.**

1. Sporto stovyklos ir kitos priemonės vasaros ar moksleivių atostogų metu organizuojamos už papildomą mokestį arba esant galimybei Paspirtukų akademijos lėšomis.
2. Paspirtukų akademija turi teisę sumažinti mokesčius arba pilnai atleisti nuo jų mokėjimo.
3. Sąskaitos negavimas neatleidžia paslaugos gavėjo nuo pareigos atsiskaityti už Paslaugas Sutartyje nustatytais terminais.
4. **Sutarties įsigaliojimas, keitimo, nutraukimo pagrindai**
5. Sutartis įsigalioja nuo jos pasirašymo dienos ir **galioja iki 2025 m. Birželio mėn. 30 d.**
6. Mokinys, lankęs užsiėmimus praėjusiais mokslo metais, turi pirmenybės teisę pratęsti Sutartį kitais mokslo metais.
7. Sutartis gali būti pakeista arba papildyta, akademija pasilieka teisę keisti kitų metų paslaugų teikimo įkainius. Sutarties pakeitimai ir papildymai įforminami sutartimi ar priedu, kuris yra neatsiejama šios Sutarties dalis.
8. Sutartis gali būti nutraukta šiais atvejais:

24.1 Sutarties šalių susitarimu;

24.2 Vienos iš Sutarties šalių iniciatyva, kai kita Sutarties šalis pažeidžia šios Sutarties nuostatas.

1. Paspirtukų akademija turi teisę vienašališkai nutraukti sutartį:   
   1. kai sistemingai, laiku nemokamas mokestis už Mokinio ugdymą;
   2. kai Mokinys sistemingai nelanko užsiėmimų;
   3. kai Mokinys šiurkščiai pasielgė (vagystė, muštynės ir pan.);
   4. kai Mokinio elgesys neatitinka akademijos vertybių;
2. **Mokinio atstovas gali vienašališkai nutraukti Sutartį, tačiau prieš tai turi:**
   1. **Prieš 30 d. raštu, pateikiant prašymą, informuoti Paspitukų akademijos administraciją arba vadovybę;**
   2. Iki prašymo įteikimo dienos būti visiškai atsiskaitęs su Paspirtukų akademijai už suteiktas paslaugas, arba po prašymo pateikimo dienos per 7 dienas visiškai padengti visus įsiskolinimus Paspirtukų akademijai. Kitu atveju, Paspirtukų akademija pasilieka teisę kreiptis dėl skolų išieškojimo.
   3. Paslaugos gavėjas turi teisę vienašališkai nutraukti Sutartį, apie tai raštu įspėjęs Paspirtukų akademij ir nesilaikydamas, tačiau tokiu atveju privalo sumokėti Paspirtukų akademijai pusės mėnesinio mokesčio dydžio sutarties nutraukimo mokestį, kurio dydis atitinka įvertintus minimalius paslaugos teikėjo nuostolius, dėl to, kad Sutartis nutraukiama nesilaikant nustatyto pranešimo termino.
3. Pasibaigus sutarčiai, Mokinys privalo grąžinti Paspirtukų akademijai marškinėlius ar kitą aprangą, inventorių ir kitas mokymo priemones, kurios buvo Mokiniui perduotos.
4. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp šalių pagal šią Sutartį.
5. **Nenugalimos jėgos aplinkybės**
6. Kiekviena iš šalių yra atsakinga už savo įsipareigojimų pagal šią Sutartį nevykdymą, nebent jį sąlygotų nenugalimos jėgos (*force majeure*) aplinkybės, kaip tai apibrėžta Lietuvos Respublikos įstatymuose, įskaitant karantiną ar ekstremalios situacijos paskelbimą Lietuvoje.
7. Apie nenugalimos jėgos (*force majeure*) aplinkybių atsiradimą šalys informuoja viena kitą ne vėliau kaip per 2 (dvi) savaites nuo tokių aplinkybių atsiradimo dienos.
8. Jeigu šios aplinkybės tęsiasi ilgiau nei 1 (vieną) mėnesį, kiekviena iš šalių turi teisę vienašališkai nutraukti šią Sutartį, informuodama kitą šalį apie Sutarties nutraukimą ne vėliau kaip prieš 10 (dešimt) kalendorinių dienų.
9. **Asmens duomenų apsauga**
10. Vaiko atstovas, sutinka, kad Paspirtukų akademija tvarkytų žemiau nurodytus Mokinio ir Vaiko atstovo asmens duomenis:

* Mokinio vardą, pavardę;
* Mokinio gimimo datą, asmens kodą;
* Vaiko atstovo vardą, pavardę;
* Vaiko atstovo asmens kodą, adresą, telefoną, el. paštą (toliau – Asmens duomenys).

1. Asmens duomenis tvarko Paspirtukų akademija.
2. Asmens duomenys tvarkomi tam, kad būtų galima sudaryti bei tinkamai vykdyti šią Sutartį. Asmens duomenų Paspirtukų akademijai nesuteikimas sąlygos šios Sutarties sudarymo negalimumą.
3. Paspirtukų akademija neperduoda Asmens duomenų tretiesiems asmenims, nebent toks Asmens duomenų perdavimas yra privalomas pagal taikytinus teisės aktus.
4. Asmens duomenis Paspirtukų akademija saugos tol, kol galios ši Sutartis, taip pat tokį laiko tarpą, kuris yra privalomas pagal taikytinus teisės aktus.
5. Tiek Mokinys, tiek Vaiko atstovas turi teisę prašyti Paspirtukų akademijos jiems nurodyti kokie asmens duomenys yra tvarkomi, turi teisę reikalauti juos pataisyti ir/ar ištrinti, taip pat sustabdyti jų tvarkymą, prašyti, kad asmens duomenys būtų perduodami kitiems asmenims.
6. Tiek Mokinys, tiek Vaiko atstovas turi kreiptis į Valstybinę duomenų apsaugos inspekciją dėl neteisėto Asmens duomenų tvarkymo.
7. Informacija apie asmens duomenis saugomi ir laikomi iki sutarties nutraukimo ir sunaikinami nutraukus šią sutartį ir pilnai finansiškai atsiskaičius su akademija.
8. Sutartis pasirašoma dviem popieriniais egzemplioriais arba skaitmeniniu elektroniniu parašu.

Sutarties šalių parašai:  
  
Paspirtukų akademijos “Lietuvos paspirtukų akademija”  
Direktorė Kristina Gečienė

A.V.

Vaiko atstovas  
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas)